Chiapas
Chiapas, službeno Slobodna i suverena država Chiapas (šp: Estado Libre y Soberano de Chiapas) jest jedna od 31 savezne države i uz federalni distrikt jedna od 32 administrativne jedinice prvog niova Meksika. Nalazi se u jugozapadnom dijelu države, i najjužnija je meksička država. Graniči sa državama Oaxaca na zapadu, Veracruz na sjeverozapadu i Tabasco na sjeveru kao i departmanima Gvatemale Petén, Quiché, Huehuetenango i San Marcos na istoku i jugoistoku. Na jugoistoku izlazi na obalu Tihog okeana. Zauzima površinu od 73.311 km2 i po površini je 10. meksička država. Prema podacima iz 2015. godine u državi je živjelo 5.217.908 stanovnika što je svrstava na 7. a po gustoći stanovništva od 71 stanovnika/km2 na 15. mjesto u državi. Glavni i najveći grad je Tuxtla Gutiérrez. Ostali veći centri u državi su: Ocosingo, Tapachula, San Cristóbal de las Casas, Comitán i Arriaga. Država Chiapas se sastoji od 122 općine.